open-index/open-wikipedia-markdown huggingface dataset:
וג'ידרים

**וג'ידרים** (בצרפתית: **Vegedream**, נולד בשם: **Satchela Evrard Djedje**; ב-25 באוגוסט 1992 באורליאן) הוא זמר ראפר צרפתי.

## קריירה
וג'ידרים נולד באורלאן להורים ממוצא מחוף השנהב.

בשנת 2017 הוא הוציא את הסינגל הראשון שלו, אשר הגיע למקום ה-161 במצעד של איגוד תעשיית ההקלטות הצרפתי. בשנת 2018 הוא הוציא את אלבום הבכורה שלו, Marchand de sable, שזכה להצלחה והגיע למצעד הפזמונים במספר מדינות. האלבום כלל את השיר Ramenez la coupe à la maison, אשר הוקדש לזכייתה של נבחרת צרפת במונדיאל 2018. השיר הגיע לראש מצעד הפזמונים הצרפתי והגיע למעמד של תקליט זהב ותקליט פלטינה במספר מדינות.

בשנת 2018 יצא Ategban, אלבומו השני של הזמר. הסינגל, Elle est bonne sa mère, אשר יצא מתוך האלבום, הגיע למקום השני במצעד הצרפתי.

בשנת 2022 יצא, La boîte de Pandore, אלבומו שלישי של הזמר.

וג'ידרים חתום בסניף הצרפתי של חברת "יוניברסל מיוזיק גרופ".

## דיסקוגרפיה

## קישורים חיצוניים

* 

## הערות שוליים

קטגוריה:זמרים צרפתים
קטגוריה:ראפרים צרפתים
קטגוריה:צרפתים שנולדו ב-1992
Bones (שיר של Imagine Dragons)

**Bones** (בתרגום חופשי לעברית: **עצמות**) הוא שיר של הרכב מוזיקלי האמריקאי Imagine Dragons. השיר יצא לאור דרך אינטרסקופ רקורדס וקידינקורנר ב-11 במרץ 2022, כסינגל המוביל מתוך אלבום האולפן השישי של הלהקה, *[[Mercury – Act 2]]*. הוא נכתב על ידי דן ריינולדס, וויין סרמון, בן מקי, דניאל פלצמן, ומטמן ורובין.

## רקע ושחרור
ב-9 במרץ 2022, הלהקה פרסמה פוסט ברשתות החברתיות שלה, וביקשה מהמעריצים לעבור לשרת הדיסקורד הרשמי שלה בשעה 3:00 להפתעה. מנהל הלהקה וסולן הלהקה, אחיו של דן ריינולדס, מאק, שלח קובץ WAV המכיל את 13 השניות הראשונות של "Bones". למחרת, הלהקה הודיעה ב-טיקטוק שהשיר יצא לאור ב-11 במרץ.

עם שחרורו של השיר, ריינולדס הצהיר לרולינג סטון, "BONES' הוא השתקפות של האובססיה הקבועה שלי לסופיות ושבריריות החיים. אני תמיד מחפש עדות שתשכנע אותי שיש עוד לבוא - שהחיים הם באמת נצחיים במובן מסוים. לאחר שעדיין לא מצאתי את זה, אני מנסה לפחות לחלום איך ירגיש כיבוש המוות בשיר."

## קליפ
ב-6 באפריל 2022, הלהקה הוציאה קליפ רשמי לשיר, בבימויו של ג'ייסון קניג. הסרטון שואב השפעות מהסרט הזאב מוול סטריט ומהקליפ Thriller של מייקל ג'קסון. בסרטון מככב הסולן דן ריינולדס כסוחר יום אגואיסטי בוול סטריט, וחברי הלהקה האחרים מככבים כעמיתיו לעבודה. בהמשך, כל העובדים הופכים לפתע לזומבים רוקדים, שרודפים אחרי ריינולדס ברחבי המשרד. לאחר מכן, ריינולדס מהופנט להצטרף למופע הריקוד של הזומבים, לפני שהקסם נשבר, הוא נתפס, וראשו נערף.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי Imagine Dragons
קטגוריה:שירים באנגלית
קטגוריה:שירים שנכתבו על ידי מאטמן & רובין
קטגוריה:שירים שהופקו על ידי מאטמן & רובין
קטגוריה:שירי זהב בממלכה המאוחדת
קטגוריה:סינגלים בהוצאת אינטרסקופ רקורדס
Wrecked

**Wrecked** הוא שיר של להקת Imagine Dragons. הוא שוחרר דרך Interscope וקידינקורנר ב-2 ביולי 2021, כסינגל השלישי מתוך אלבום האולפן החמישי שלהם, *[[Mercury – Act 1]]*. הוא נכתב על ידי חברי הלהקה דן ריינולדס, וויין סרמון, בן מקי ודניאל פלצמן.

## רקע
השיר נוצר בהשראת גיסתו של הסולן דן ריינולדס (אשתו של אחיו), אלישה דורצ'י ריינולדס, שמתה מסרטן, אמר ריינולדס בעיתונות: "היא הייתה האור הבהיר ביותר. מגדלור של שמחה וכוח לכל מי שפגשה. לכתה הפתאומי זעזע אותי בדרכים שאני עדיין לא מסוגל להביע. הייתי איתה ועם אחי כשהיא נפטרה, וזו הייתה הפעם הראשונה בחיי שראיתי את המוות בצורה כזו. זה אטם במוחי את שבריריות החיים ואת הסופיות של כל זה. ראיתי את אחי מתמודד עם משהו שאף אחד לא צריך לעשות. אבל ראיתי גם את אמונתו מביאה לו תקווה לעתיד איתה. אני יכול רק לקוות לאותו הדבר."

הוא תיאר שהשיר הוא "הדרך שלו להתמודד עם הכל, שכן מוזיקה תמיד הייתה המפלט שלי. לא עוד אדם בעל אמונה נלהבת, אני יכול רק לקוות שהיא שומעת את זה איפשהו במקום שבו היא נרפאה וכבר לא סובלת. השיר הזה הוא המשאלה שלי לנצח עם אלה שאני אוהב."

## מיקומי שיא

## קישורים חיצוניים

## הערות שוליים

קטגוריה:שירי Imagine Dragons
קטגוריה:שירים באנגלית
קטגוריה:סינגלים בהוצאת אינטרסקופ רקורדס
שרבין אלנבי

**שרבין אלנבי** (בפרסית: **شروین النابی**; נולד ב־26 באוגוסט 1995) הוא שחקן איראני-אנגלי, שהתפרסם בזכות משחקו בסדרה הישראלית "טהרן" של כאן 11.

## ביוגרפיה
אלנבי נולד באיראן למשפחה פרסית והוא דובר פרסית וכורדית. בשנת 2007, כשהוא בן 12, היגר עם משפחתו למנצ'סטר בבריטניה וכיום הוא מתגורר בלונדון.

## קריירה
בשנת 2019 שיחק בסרט "Baghdad in My Shadow" בתור נאסר, ולצורך משחקו בסרט זה למד ערבית.

בשנת 2020 שיחק אלנבי בסדרת הריגול הישראלית "טהרן" של כאן 11 ו-Apple TV+ בתור מילאד כאהאני, פעיל איראני ליברלי, אותו הכירה סוכנת המוסד תמר רבניאן (ניב סולטן) בדארקנט תחת הכינוי "סיק בוי". מילאד מנהל רומן עם תמר ובעונה השנייה של טהרן הם מתכננים הימלטות מאיראן ותחילתם של חיים חדשים בוונקובר שבקנדה. בעונה זו ידוע אלנבי גם בתור מהדי אנסארי, אח של ליילה אנסארי (תמר רביניאן).

בשנת 2023 שיחק בסרט הקומדיה האמריקאי "חתונה פרסית" (אנ') של הבמאית מרים קסווארז (אנ') ועלילתו מגוללת משפחת מהגרים איראנית-אמריקאית גדולה שמתאספת למפגש משפחתי ועל הפערים התרבותיים ביניהם. באותה שנה הצטלם לסרט האימה של רני הרלין, "Refuge" אשר יצא לאקרנים באפריל 2024.  

## חיים אישיים
בעקבות משחקו של אלנבי בסדרה טהרן, הוא מוחרם בארץ מוצאו איראן וכניסתו אל המדינה, אליה לא שב מאז 2012, נאסרה. אלנבי קרא לאחר פרסום האיסור לישראלים ליצור קשרים עם איראנים בשביל לחזק את השלום בין העמים.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:מהגרים מאיראן לממלכה המאוחדת
קטגוריה:איראנים שנולדו ב-1995
Yet to Come (The Most Beautiful Moment)

"**Yet to Come (The Most Beautiful Moment)**" הוא שיר של להקת הבנים הדרום קוריאנית BTS. השיר יצא לאור ב-10 ביוני 2022, דרך ביג היט אנטרטיינטמנט וסוני מיוזיק אנטרטיינמנט, בתור הסינגל המוביל מאלבום האוסף הראשון שלהם, *[[Proof]]*. זה הסינגל הראשון שלהם בקוריאנית מאז Life goes on.

## רקע וקומפוזיציה
ב-6 במאי 2022, הלהקה הכריזה על השיר וחשפה את עטיפתו. שם השיר מתייחס לסדרה "The Most Beautiful Moment in Life", המכונה גם "עידן ה-HYYH". הסדרה כללה כמה סרטים קצרים, כמו גם קו עלילה שהושג באמצעות 20 קליפים מחוברים זה לזה. השיר הוכרז כאחת משלוש הרצועות החדשות באלבום האוסף *Proof*.

מבחינה לירית, הלהקה משקפת את הקריירה שלה בתשע השנים הקודמות ומצפה לעתיד. הרצועה מוצאת את חברי להקה שוקלים "את הכל, מהשבחים שהוענקו להם לאורך השנים, את מטרתם ועתידם". השיר תואר כ"רצועת היפ הופ אלטרנטיבית עם קצב בינוני המכוון את המנגינה קדימה".

## וידאו קליפ
ב-8 ביוני 2022, BTS פרסמו טיזר של הקליפ. הטיזר מראה כל אחד מחברי הלהקה מפנה לאחד מהקליפים שלהם בעבר, הממוקם במדבר חולי. הקליפ בן 4 הדקות יצא לאור ב-10 ביוני 2022.

הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.

### תקציר
הסרטון מתחיל בכך שג'ונגקוק עושה תנועת יד כהתייחסות לסרטון *Hwa Yang Yeon Hwa On Stage: Prologue* של הלהקה. לאחר מכן המצלמה מתקרבת דרך אצבעותיו וחושפת את שבעת חברי הלהקה יושבים במדבר שומם, באותו סדר כפי שהיה בקליפ "Just One Day" משנת 2014. ג'ין נראה במשאית שבה השתמש בעבר בקליפ של "Run", מול פסל המלאך מ"Blood Sweat & Tears". גם הפסנתר החום והישן מהסרטון של שוגה "First Love" מופיע. המכולות הכחולות שעבר בהן RM ב-"Run" נמצאות כעת מולו, וג'יי-הופ עומד על הדיונות לצד הרכבת מ-*[[Spring Day]]*. החלק הראשון מסתיים במקום בו BTS התחילו לפני תשע שנים, כשהחברים עומדים יחד מול האוטובוס. שש שנים לאחר ש-V כיסה את עיניו של ג'ין בידיו בקליפ של "Blood Sweat & Tears", ג'ין מסיר את ידיו כדי להציג בפני V את סמל ההתחלה של BTS - אוטובוס בית הספר הצהוב מהקליפ הראשון שלהם, "No More Dream". הם לובשים בגדים לבנים בוהקים המשלימים את המראה השמח שלהם במקום האיפור הכהה והכבד שלבשו תשע שנים לפני כן. השביעיה חוזרת לאוטובוס, יושבת באותה תצורה כמו ב"Spring Day", ומוכנה לצאת ליעד הבא, שעדיין לא הושג.

## קישורים חיצוניים

## הערות שוליים

קטגוריה:שירי BTS
קטגוריה:שירים בקוריאנית
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
קטגוריה:שירים שהופקו על ידי פידוג
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
בור שומן

**בור שומן** או **מפריד שומנים** הוא מתקן תברואתי המיועד להפרדת עודפי שומן המיוצרים בהליכים תעשייתיים שונים, במטרה למנוע פגיעה במערכת ביוב עירונית וזיהום סביבתי.

השימוש בבור שומן נדרש עקב התאמתה של מערכת הביוב המקובלת להולכת מי שופכין בלבד וכניסת שומנים יוצרת סתימות ותקלות נוספות, מה שמחייב הפרדת השומנים מיתר השופכין.
[ממוזער|בור שומן בנפח מספר [קובים]]

## מבנה הבור ודרך פעולתו
בור שומן נמצא בדרך כלל בתוך מכל בגודל המותאם לכמות הנוזלים הנכנסים אל תוכו, בהתאם לנוסחאות המוגדרות בתקנות, וממוקם בסמוך למערכת הניקוז, לרוב כשהוא טמון בקרקע.

אל תוך המכל מתנקזים נוזלים עודפים מתהליכי ייצור שונים ובהם מעורבים מים ושומנים זה בזה.

בתוך המכל שוקעים הנוזלים ובשל ההבדל במשקלם הסגולי השמן צף מעל פני המים.

אל תחתית הבור מחובר צינור עודפים המנקז את המים חזרה אל רשת הביוב ומותיר את השמן כשהוא צף מעל.

מידי תקופה או על פי התראת חיישן אלקטרוני מתבצעת שאיבה יזומה באמצעות ביובית של עודפי השומן הצפים ושטיפה של הבור משומן הנדבק בדפנותיו.

## השימוש בבור שומן
השימוש בבור שומן מחויב על פי החוק בכל עסק שמשתמש בשומנים בתהליכי הייצור שלו ושעשוי לפלוט אותם לתוך מערכת הביוב או לקרקע ובכלל זה: מפעלים, מוסכים ומסעדות.

גם פינוי השומן נדרש לעשות בהתאם לתקנות לאתר סילוק מורשה.

המשרד להגנת הסביבה והרשויות המקומיות מבצעים אכיפה כנגד עסקים המפירים חובה חוקית זו.

## קישורים חיצוניים
* תקנות בריאות העם (תקני איכות מי קולחין וכללים לטיהור שפכים)

## הערות שוליים

קטגוריה:פינוי פסולת
קטגוריה:תעשייה
קלאוס מקלה

**קלאוס מקלה** (בפינית: **Klaus Mäkelä**; נולד ב-17 בינואר 1996) הוא מנצח וצ'לן פיני.

## ביוגרפיה
קלאוס מקלה נולד בהלסינקי למשפחה של מוזיקאים, אביו הוא הצ'לן סמי מקלה, ואמו היא הפסנתרנית טארו מיאהנן-מקלה. סבו, טאפיו מיאהנן, הוא כנר וויולן, ואחותו הצעירה אלן מקלה היא רקדנית בבלט הלאומי הפיני.

מקלה למד ניצוח באקדמיית סיבליוס אצל יורמה פאנולה ונגינה בצ'לו אצל מרקו אילנן, טימו הנהינן והנו קיסקי. הוא החל להתעניין בניצוח בגיל 12, כששר במקהלה של האופרה הלאומית הפינית. הוא היה סולן עם תזמורות פיניות כמו התזמורת הסימפונית של לאהטי, התזמורת הסימפונית של קואופיו והסינפוניה של ייבסקילה. הוא הופיע בפסטיבלי מוזיקה פינית כמו פסטיבל המוזיקה הקאמרית קוהמו ופסטיבל המוזיקה של נאנטלי.

בספטמבר 2017 ניצח לראשונה על התזמורת הסימפונית של רדיו שוודיה. על בסיס הופעה זו, בדצמבר 2017, הודיעה התזמורת על מינויו של קלאוס מקלה למנצח האורח הראשי הבא שלה, החל מעונת 2018–2019, עם חוזה ראשוני ל-3 שנים. מינויו היה המינוי הצעיר ביותר אי פעם לתפקיד מנצח עם התזמורת.

מאז פברואר 2018 הוא המנהל האמנותי של פסטיבל המוזיקה בטורקו. במאי 2018 ניצח מקלה לראשונה על התזמורת הפילהרמונית של אוסלו. על בסיס הופעה זו, באוקטובר 2018, הודיעה התזמורת על מינויו למנצח הראשי הבא שלה, החל מעונת 2020–2021, עם חוזה ראשוני של 3 עונות. במאי 2020 הודיעה התזמורת על הארכת החוזה הראשוני של מקלה עם התזמורת של אוסלו ל-4 עונות נוספות.

ביוני 2019 ניצח מקלה לראשונה על תזמורת פריז. ביוני 2020 הודיעה התזמורת על מינויו של מקלה למנהל המוזיקלי הבא שלה, החל בעונת 2022–2023, עם חוזה ראשוני של 5 עונות. הכוונה המקורית הייתה שמקלה יחזיק בתפקיד היועץ המוזיקלי בשתי העונות הקודמות, מ-2020 עד 2022. עם זאת, מקלה נכנס לתפקיד המנהל המוזיקלי בספטמבר 2021, שנה אחת מוקדם מהתכנון המקורי.

בספטמבר 2020 ניצח לראשונה על תזמורת הקונצרטחבאו המלכותית. ביוני 2022 הודיעה התזמורת על מינויו של מקלה כשותף אמנותי בין השנים 2022–2027, ולאחר מכן כמנצח הראשי הבא שלה, החל מעונת 2027–2028, עם חוזה ראשוני של 5 שנים.

באפריל 2024 נבחר להחליף את ריקרדו מוטי בתפקיד המנהל המוזיקלי של התזמורת הסימפונית של שיקגו ויתחיל למלא את התפקיד ב-2027.

## קישורים חיצוניים

* 

קטגוריה:מנצחים פינים
קטגוריה:מוזיקאים פינים
קטגוריה:צ'לנים
קטגוריה:פינים שנולדו ב-1996
About Last Night...

****** (בעברית: "**בקשר לאתמול בלילה...**") הוא אלבום האולפן השני של הזמרת-יוצרת השוודית-בריטית מייבל. האלבום יצא לאור ב-15 ביולי 2022, על ידי חברת התקליטים פולידור רקורדס. הסינגל המוביל מהאלבום, "Let Them Know", יצא לאור ב-18 ביוני 2021. האלבום עצמו משמש כהמשך לאלבום הבכורה של מייבל, *[[High Expectations]]* (2019).

## רקע והפקה
בפברואר 2021, פרסמה מייבל בעמוד האינסטגרם שלה קטע משיר וצילומי מסך של הודעות מעריצים על אלבום האולפן השני שלה. ביוני 2021, פרסמה מייבל סרטון ברשתות החברתיות שלה המכיל סדרה של צילומים של הקלטה, ביצוע וצילום של שני קליפים, שבסופו של דבר היו אלה של שני הסינגלים הראשונים מהאלבום, "Let Them Know" ו-"Good Luck". שם האלבום נרמז בסוף הקליפ של "Let Them Know" ובתחילת הקליפ של "Good Luck". מייבל הכריזה רשמית על האלבום ב-27 במאי 2022.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מייבל
קטגוריה:אלבומים באנגלית
קטגוריה:אלבומים שהופקו על ידי סטארגייט
קטגוריה:אלבומי חברת פולידור רקורדס
Imagine (שיר של בן פלאט)

"**Imagine**" הוא סינגל של הזמר-יוצר האמריקאי, בן פלאט. השיר נכתב על ידי בן פלאט, מייקל פולק, אסקירדו, ג'ון בליון והמונסטרס & סטריינג'רז, והופק על ידי ג'ון בליון והמונסטרס & סטריינג'רז. השיר יצא כסינגל המוביל מתוך אלבום האולפן השני של בן פלאט, *[[Reverie (אלבום של בן פלאט)|Reverie]]*, ב-23 באפריל 2021, ואחריו גרסת רמיקס של טייסטו ב-28 במאי 2021.

נכון ליוני 2022, השיר הושמע למעלה מ-36 מיליון פעמים בספוטיפיי.

## וידאו קליפ
הווידאו קליפ, שבוים על ידי מאטי פיקויק, יצא ב-23 באפריל 2021. נכון ליוני 2022, הווידאו קליפ נצפה למעלה מ-2 מיליון פעמים.

## הופעות חיות
פלאט הופיע לראשונה עם השיר בהופעה חיה ב-13 במאי 2021 בתוכנית הטלוויזיה *[[The Late Late Show with James Corden]]* . בנוסף, הוא ביצע את השיר בתוכנית הטלוויזיה *[[The Kelly Clarkson Show]]*  ב-8 ביוני 2021, וכן בגמר של העונה ה-20 של ''The Voice'', שהתקיים ב-25 במאי 2021.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירי להט"ב
קטגוריה:בלדות פופ
קטגוריה:סינגלים בהוצאת אטלנטיק רקורדס
מייקל קין

**מייקל וינסנט קין** (באנגלית: **Michael Vincent Keane**; נולד ב-11 בינואר 1993) הוא כדורגלן אנגלי המשחק בעמדת הבלם באברטון.

## קריירה
קין הצטרף בילדותו לאקדמיה של מנצ'סטר יונייטד יחד עם אחיו התאום, ויל, וב-25 באוקטובר 2011 ערך את הופעת הבכורה שלו בקבוצה הבוגרת, בניצחון על אלדרשוט טאון בסיבוב הרביעי של גביע הפוטבול ליג. לאחר שהמשיך לשחק בקבוצת המילואים של מנצ'סטר יונייטד, ב-6 בנובמבר 2012 הושאל יחד עם ג'סי לינגארד ללסטר סיטי מהצ'מפיונשיפ לחודש אחד, השאלה שהתארכה לבסוף עד לתום העונה.

ב-28 בנובמבר 2013, לאחר שקיבל הצעות מצ'רלטון אתלטיק, דרבי קאונטי, מידלסברו ומילוול, קין בחר להצטרף לדרבי קאונטי בהשאלה עד לינואר 2014. בתום ההשאלה שב למנצ'סטר יונייטד, וכבר במרץ 2014 הושאל שוב עד לתום העונה, הפעם לבלקברן רוברס.

ב-24 באוגוסט 2014 ערך את הופעת הבכורה שלו בפרמייר ליג במדי מנצ'סטר יונייטד, כשעלה כמחליפו של כריס סמולינג בניצחון על סנדרלנד.

ב-2 בספטמבר 2014 הושאל לברנלי מהפרמיירליג עד לינואר 2015, וב-8 בינואר עבר רשמית לברנלי, כשהוא חותם על חוזה לשלוש עונות וחצי. בתום העונה ירדה הקבוצה לצ'מפיונשיפ, אך עלתה אליה חזרה בתום עונת 2015/2016, תוך שקין כובש חמישה שערי ליגה ב-44 משחקים.

ב-13 באפריל 2017 היה אחד מששת המועמדים לתואר "הכדורגלן הצעיר של השנה בליגה האנגלית", בו זכה לבסוף דלה אלי.

ב-3 ביולי 2017 חתם במועדון הפרמייר ליג אברטון על חוזה לחמש שנים, תמורת 25 מיליון ליש"ט. הוא ערך את הופעת הבכורה שלו בליגה ב-12 באוגוסט 2017, כאשר קבוצתו ניצחה 1–0 את סטוק סיטי. הוא כבש את שערו הראשון עבור אברטון ב-17 באוגוסט 2017 במשחק הראשון בסיבוב הפלייאוף של הליגה האירופית נגד היידוק ספליט, בו ניצחה קבוצתו 2–0.

ב-30 באוגוסט 2020 האריך את חוזהו באברטון עד 2025.

### קריירת נבחרות
לאחר שהתחיל לשחק בנבחרות הצעירות של אירלנד, עבר קין לנבחרות הצעירות של אנגליה, וב-22 במרץ 2017 ערך את הופעת הבכורה שלו בנבחרת הבוגרת, בהפסד 0–1 ל במשחק ידידות.

## תארים
'''ברנלי'''

אליפות צ'מפיונשיפ האנגלית (1): 2015/2016

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני לסטר סיטי
קטגוריה:כדורגלני דרבי קאונטי
קטגוריה:כדורגלני בלקברן רוברס
קטגוריה:כדורגלני ברנלי
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:אנגלים שנולדו ב-1993
Nights Like This

"**Nights Like This**" הוא סינגל של הזמרת האמריקאית, קלאני, בשיתוף פעולה עם המוזיקאי האמריקאי, טיי דולה סיין. השיר יצא, על ידי חברת התקליטים אטלנטיק רקורדס, ב-10 בינואר 2019, בתור הסינגל המוביל מהמיקסטייפ השלישי של קלאני, *[[While We Wait]]*.

נכון ליוני 2022, השיר הושמע למעלה מ-416 מיליון פעמים בספוטיפיי.

## רקע
ב-7 בינואר 2019, קלאני הכריזה כי היא עומדת להוציא את השיר ב-10 בינואר 2019, בערוץ האינסטגרם שלה. השיר נכתב על ידי קלאני, DannyBoyStyles , ברנדון הולמן וסר נולן , והופק על ידי סר נולן.

מילות השיר מנתחות מערכת יחסים כושלת, שבה קלאני מטילה ספק בכוונותיה של אהובתה לשעבר. החלק של טיי דולה סיין מתאר את נקודת המבט של הזכר בשיר.

## וידאו קליפ
הווידאו קליפ של השיר יצא בערוץ היוטיוב של קלאני ב-10 בינואר 2019. נכון ליוני 2022, הווידאו קליפ נפצה למעלה מ-49 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלאני
קטגוריה:שירים באנגלית
קטגוריה:שירי להט"ב
קטגוריה:שירים על לילות
קטגוריה:שירי R&B
קטגוריה:סינגלים בהוצאת אטלנטיק רקורדס
הולי קול

**הולי קול** (באנגלית: **Holly Cole**; נולדה ב-25 בנובמבר 1963 בהליפקס) היא זמרת ושחקנית קנדית.

## קורות חיים
הולי קול נולדה בהליפקס למשפחת מוזיקאים. אביה היה שדרן רדיו פופולרי בקנדה. כאשר אחיה הבכור עבר ללמוד מוזיקה בבוסטון, הולי ביקרה אותו והתהאבה בג'אז. בשנת 1983 היא עברה לטורונטו במטרה להתחיל בקריירה מוזיקלית.

## קריירה
בשנת 1986 היא הקימה טריו Holly Cole Trio ובשנת 1989 הם הוציאו תקליט Christmas Blues שזכה להצלחה. בעקבות כך הם הוציאו את האלבום הראשון Girl Talk בשנת 1990. אלבום נוסף משנת 1993 Don't Smoke in Bed קיבל פרס ג'ונו, זכה למעמד של תקליט פלטינה בקנדה והגיע למקום השביעי במצעד Billboard ליצירות ג'אז.

באותה תקופה קול שיחקה בסרט The Fairy Who Didn't Want to Be a Fairy Anymore שזכה בפרס ג'יני.

בשנים 1997 ו-2000 הולי קול הוציאה אלבומי סולו שכללו שירי פופ. בשנת 2001 היא חזרה לשירי ג'אז מוקדשים לחג מולד בתקליטור ראשון של הזמרת Baby It's Cold Outside. שנת 2003 היא הוציאה אלבום Shade שכלל בין היתר הקלטות של יצורות מאת קול פורטר, אירווינג ברלין ובריאן וילסון. האלבום זכה בתואר "אלבום השנה" בטקס פרס ג'ונו בשנת 2004.

בשנת 2010 קול הייתה חלק של אלבום צדקה של אמנים קנדים בתמיכה לפעילות של הצלב האדום.

בשנת 2011 קול חזרה להרכב מקורי של Holly Cole Trio וביחד עם מוזיקאים נוספים הם הקליטו Steal The Night: Live at the Glenn Gould Studio.

בשנת 2012 לאחר הפסקה של חמש שנים קול הוציאה אלרום חדש בשם Night בסניף קנדי של חברת יוניברסל מיוזיק גרופ. עם שירי האלבום קול עשתה סבב הופעות בקנדה, ארצות הברית, יפן וגרמניה.

## קישורים חיצוניים

* 

* ביוגרפיה

קטגוריה:זמרות קנדיות
קטגוריה:שחקניות קולנוע וטלוויזיה קנדיות
קטגוריה:זמרות ג'אז קנדיות
קטגוריה:זוכי פרס ג'ונו
קטגוריה:קנדיות שנולדו ב-1963
קטגוריה:קנדים שנולדו ב-1963
ביירון קסטיו

**ביירון דויד קסטיו סגורה** (בספרדית: **Byron David Castillo Segura**; נולד ב-10 בנובמבר 1998 בפלאיאס שבאקוודור) הוא כדורגלן אקוודורי המשחק בעמדת המגן הימני בקבוצת ברצלונה ספורטינג קלוב (בהשאלה מלאון) ובנבחרת אקוודור.

## קריירת מועדונים
קסטיו שיחק בקבוצות נורטה אמריקה, דפורטיבו אזוגס, אמלק ואוקאס מליגת העל האקוודורית והליגה האקוודורית השנייה.

ב-5 בינואר 2017 חתם קסטיו בברצלונה ספורטינג קלוב מליגת העל האקוודורית.

## קריירה בינלאומית
ב-2 בספטמבר 2021 ערך קסטיו את הופעת הבכורה שלו בנבחרת אקוודור, בניצחון 2-0 על נבחרת פרגוואי במסגרת מוקדמות מונדיאל 2022.

## סוגיית הלאום
בשנת 2017 נופה קסטיו מסגל נבחרת אקוודור עד גיל 20, לאחר שעלו האשמות שהוא נולד בטומאקו , עיר בקולומביה סמוך לגבול עם אקוודור. בחודש ינואר 2019 הואשם כי זייף את מסמכי הלידה שלו, ועל-כן נשאר מחוץ לסגלים של נבחרות אקוודור השונות.

בחודש פברואר 2021 נפתחה חקירה על-מנת לקבוע אם קסטיו הוא אקוודורי או קולומביאני. ב-24 באפריל באותה שנה אושר כי קסטיו אקוודורי. בחודש מאי 2022 הגישה פדרציית הכדורגל הצ'יליאנית  תלונה לפיפ"א, בטענה שקסטיו נולד בטומאקו שבקולומביה בחודש יולי 1995.

## תארים
;ברצלונה ספורטינג קלוב
* ליגת העל האקוודורית (1): 2020

;לאון
* ליגת האלופות: 2023

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:מגני כדורגל אקוודורים
קטגוריה:כדורגלני אמלק
קטגוריה:כדורגלני ברצלונה ספורטינג קלוב
קטגוריה:כדורגלני לאון
קטגוריה:כדורגלני פצ'וקה
קטגוריה:כדורגלני פניארול
קטגוריה:כדורגלני נבחרת אקוודור
קטגוריה:אקוודורים שנולדו ב-1998
So Far So Good

***So Far So Good*** (בעברית: **בינתיים הכל טוב**) הוא אלבום האולפן הרביעי של הצמד הדיג'יים האמריקאים הצ'יינסמוקרס. האלבום יצא לאור ב-13 במאי 2022, על ידי חברות התקליטים דיסרופטור רקורדס וקולומביה רקורדס. בניגוד לפרויקטים הקודמים של הצמד, האלבום הזה לא כולל אף אמנים, אבל כולל קרדיטים להפקה של איאן קירקפטריק ואיתן סנורק, וקרדיטים כתיבת כריס מרטין, אמילי וורן, טי-פיין אייקון. האלבום עלה לראשונה במקום הראשון 1 במצעד אלבומי הדאנס/אלקטרוני המובילים של בילבורד.

לאלבום הזה קדמו סינגלים, "High" ו-"IPad" וכן הסינגל השיווקי "Rptide". הראשון הגיע למקום ה-57 במצעד בילבורד הוט 100, בעוד השניים האחרונים הגיעו למקום השישי ובמקום התשיעי במצעד ה-בילבורד מצעד שירי הדאנס/אלקטרוני, בהתאמה.

## אלבום דלוקס
ב-8 ביוני 2022, The Chainsmokers באמצעות טוויטר הכריזו על שיר חדש, The Fall כשיתוף פעולה עם Ship Wrek, ויצא ב-10 ביוני, בתור So Far So Good (+ The Fall), ב-Apple Music, 2 שירים חבויים יכולים גם להיראות כרצועה 1 ורצועה 2, שעשויות להצביע על גרסת דלוקס של אלבום זה.

## רשימת רצועות

### הערות
* "Riptide" כולל קולות רקע של אמילי וורן.
* "In Too Deep" כולל שירה לא מוכרת של קלואי ג'ורג'.

## היסטוריית יציאות לאור

## קישורים חיצוניים

## הערות שוליים

קטגוריה:אלבומי הצ'יינסמוקרס
קטגוריה:אלבומים באנגלית
קטגוריה:אלבומי חברת קולומביה רקורדס
שמחה הלוי

הרב **שמחה הלוי** (**ליוואי**; 1896ֹֹ – 2 במאי 1968, ד' באייר ה'תשכ"ח) היה רב אמריקאי, נשיא ויושב ראש ועד ההלכה של הסתדרות הרבנים דאמריקה. מחבר הספר "**שמחת הלוי**".

## ביוגרפיה
נולד לגרשון-יצחק ופעסיל הלוי, בקרקוב שבפולין, ולמד בעירו אצל הרב יודל אסטראווצר והרב יוסף ענגיל, ואצל הרב הרב דוד דוב מייזליש באויהל. בנעוריו, בשנת ה'תרע"ג, היגר עם הוריו לארצות הברית ולמד בישיבת רבינו יצחק אלחנן, ובה נסמך לרבנות. בהקדמת ספרו סיפר שבעקבות מצב כלכלי קשה של משפחתו רצה ללכת לעבוד, אולם אביו התעקש שילמד בישיבה. נישא למיכל סימא, בתו של הנדבן אהרן דרייזין, ונולדו להם שלושה בנים ובת אחת.

בין השנים ה'תרפ"א–ה'תרפ"ד שימש כרב קהילת "בית ישראל" בניו יורק. החל משנת ה'תרפ"ה שימש כרב קהילת "שערי תפילה" בפרת' אמבוי, ניו ג'רזי. בקהילה זו הקים תלמוד תורה בו למדו, באורח לא מצוי, "עברית בעברית". בשנות ה-60, לאחר שבריאותו הורעה, סיים את תפקידיו הרבניים הציבוריים, עבר למונטריאול ושם הוציא את ספרו.

הרב הלוי שימש ראש ועד ההלכה של הסתדרות הרבנים דאמריקה. לאחר מכן, בין השנים 1940–1942 שימש כנשיא השני של ההסתדרות. היה חבר הוועד הפועל של תנועת המזרחי באמריקה. כמו כן, ייסד את הסתדרות יהודי הונגריה באמריקה.

הרב הלוי נפטר במונטריאול בד' באייר ה'תשכ"ח (2 במאי 1968).

## הגותו
חיבר את הספר "**שמחת הלוי**" שבו חידושים על התלמוד. בהקדמתו כתב שהוציא רק את מקצת כתביו, מכיוון שהיה באותה עת פצוע בידו. הוא תכנן להוציא את השאר בהמשך, אולם הם אבדו לפני שהספיק להוציאם.

הרב לוי נקט בגישה מקלה ביחס לגיור בני ובנות זוג של יהודים מתבוללים. דעתו המעודדת את גיור זה התפרסמה בעיתונות. גם לגבי גיור קטנים שנולדו מנישואים כאלה נקט בעמדה מקלה, וקבע שגם כאשר ברור שהילדים יגדלו במשפחה חילונית יש מקום לערוך את הגיור, בשל שעת הדחק הגדולה והנזקים שיגרמו מאי גיורם:

כנשיא הסתדרות הרבנים פעל לאחד את אגודות הרבנים של אמריקה (הסתדרות הרבנים, אגודת הרבנים ואיגוד הרבנים). התכתב עם מזכיר אגודת הרבנים הרב יהודה זילבר כדי לפשר בין שני הארגונים, ואף נפגש עם חברי האגודה מספר פעמים. בעניין זה כתב:

## לקריאה נוספת

* ר' שמחה ב"ר גרשון יצחק, מרישא', בתוך: מאיר וונדר, **[[אנציקלופדיה לחכמי גליציה]]**, כרך ו, ירושלים תשס"ה, עמ' 813

## קישורים חיצוניים
* הרב שמחה הלוי באתר Geny
* הספר '''שמחת הלוי''' באתר Hebrewbooks

## הערות שוליים

קטגוריה:יהודים שהיגרו מפולין לארצות הברית
קטגוריה:רבנים אמריקאים
קטגוריה:בוגרי ישיבת רבי יצחק אלחנן
קטגוריה:אמריקאים שנולדו ב-1896
קטגוריה:אמריקאים שנפטרו ב-1968
פרנץ גאשפאר

**פרנץ גאשפאר** (בהונגרית: **Gáspár Ferenc**; שימלאו סילבאניי, 9 ביוני 1861 – בודפשט, 12 ביולי 1923) היה רופא ונוסע יהודי-הונגרי שערך מסעות ברחבי העולם.

## ביוגרפיה
הוא נולד ב-1861 במשפחה יהודית בצפון טרנסילבניה (אז ממלכת הונגריה). ילדותו לא הייתה קלה שכן איבד את אמו בגיל צעיר. אחרי שנות התיכון שלו בבית הספר התיכון האוניטריאני בקולוז'וואר למד רפואה באוניברסיטת וינה, שם קיבל תואר דוקטור לרפואה. בשנת 1886 התגייס ושירת בצי של האימפריה האוסטרו-הונגרית. במהלך כמעט שני עשורים של עבודתו כרופא ימי עבד כרופא פריגטות במשך שבע שנים ולאחר מכן סייר בכל חמש יבשות העולם בשרותו בספינות צי הסוחר במספר אוניות ומספר פעמים. הוא הגיע גם לאיי הים התיכון, האוקיינוס ההודי, האוקיינוס האטלנטי והאוקיינוס השקט, שאליהם מגיעים לעיתים רחוקות.

את רוב מסעותיו עשה בסוף המאה ה-19 על ספינות מפרש (וקיטור) מלחמתיות. הוא פרסם את מסעותיו הגדולים ואת הערותיו עליהם ביצירות שנכתבו בצבעים מעוטרים ועזים. אלה היו ספרי קריאה פופולריים מאוד של זמנם הן בשל התיאור היפה והמעניין שלהם והן בשל התוכן המדעי שסופר בצורה פופולרית מובנת לכל. הוא מסר דיווח מעורר השתאות על המהגרים שהמתינו להפלגה בנמל המבורג באותנטיות של עד ראייה. הוא תיאר בפירוט את איי הים התיכון, את האיים הקנריים, ואת מרחבים הקריביים. הוא הפליג במעלה נהר האמזונס למנאוס, הציג את הג'ונגלים סביב מדינת פארה בצפון ברזיל בכוח תיאורי רב. מעניין מאוד תיאורו את מאבק גאות הים מול מי נהר האמזונס והפורורוקה (גלים שמגיעים עד 4 מטרים גובה). מדיווחיו ניתן ללמוד על ערי דרום אמריקה בסוף המאה ה-19 (ריו דה ז'ניירו, פרנמבוקו, סנטוס, מונטווידאו, בואנוס איירס), על הפמפס של אורוגוואי ושל ארגנטינה, איי פוקלנד, מצר מגלן, ארץ האש ומדבר אטקמה בצ'ילה. הוא פרסם תיאורים מעניינים של אפריקה, כמו גם על מדינות אקזוטיות רבות באסיה באותה תקופה (הודו, ציילון (היום שמה סרי לנקה) בורמה (היום שמה מיאנמר), סיאם (היום שמה תאילנד), הודו-סין, הארכיפלג המלאי (מלזיה). הוא סייר בארכיפלג היפני של סמואה והגיע להוואי, ולאיי שלמה .

עבודותיו הן יצירות מצטיינות בהפצת ידע מדעי, ובמקביל מסמכים חשובים על החיים הימיים של המאה ה-19 ומצב הבריאות בעולם. בשל מקצועו הקדיש תשומת לב מיוחדת לשכיחות, לגורמים ולניסיון הטיפולי של מחלות טרופיות שונות. עבודתו מצטרפת לאחרות של בני דורו כמו ארמין ואמברי - שכתב את ההקדמה ליצירתו של גאשפאר "מסביב לכדור הארץ". הופעותיו החיות בתיאטרון אורניה, מאוירות בדימויים מוקרנים, הציגו את העולם בפני קהל מאזינים רב.

בסיום הפלגותיו והשתקעותו, הוא התיישב בבודפשט. בשנת 1907 היה קצין הרפואה של משרד ביטוח העבודה הממלכתי במשרד המסחר ההונגרי, ולאחר מכן הנציב הממשלתי של בית החולים המסחרי פרנץ יוזף. הוא התאבד ב-12 ביולי 1923.

## עבודותיו העיקריות
* ארבעים אלף מייל עם מפרש וקיטור (סגד, 1892)
* שבע שנים בים (בודפשט, 1903)
* תקופת האבירות של חיל הים (1905)
* מסביב לכדור הארץ (6 כרכים, בודפשט, 1906–1908)
* דרכו של האדם הלבן (כרך 2, בודפשט, 1912)
* על ימים ועל איים (1913)

## קישורים חיצוניים

* 
* 
* 
* ביוגרפיה של פרנץ גאשפאר ב-Arcanum
* ספרו מסביב לכדור הארץ בהוצאת זינגר וולפנר
* פרנץ גאשפאר, הרופא יורד הים
* ד"ר פרנץ גאשפאר: ארבעים אלף מייל בהוצאת זינגר וולפנר

## הערות שוליים

קטגוריה:רופאים יהודים הונגרים
קטגוריה:יהודים בצבא האוסטרו-הונגרי
קטגוריה:רופאים צבאיים יהודים
קטגוריה:מתאבדים
קטגוריה:הונגרים שנולדו ב-1861
קטגוריה:הונגרים שנפטרו ב-1923
צ'ארלס בנג'מין רוס

**צ'ארלס בנג'מין רוס** (באנגלית: **Charles Benjamin Ross**, נודע גם בשם **C. Ben Ross**; ) היה פוליטיקאי אמריקאי מאיידהו, איש המפלגה הדמוקרטית, שכיהן כמושל איידהו ה-15 בשנים 1931–1937, הראשון מבין מושלי איידהו שנולד על אדמתה.
## ראשית חייו
צ'ארלס בנג'מין רוס נולד ליד פארמה, אז בתחומי טריטוריית איידהו, כאחד משמונת ילדיהם של ג'ון מ. רוס, מגדל בקר, ושל רעייתו ג'נט. לאחר שש שנות לימוד הוא עזב את בית הספר, אך בגיל 18 הוא החליט להשלים את חינוכו וסיים את לימודיו בקולג' המסחרי של פורטלנד. ב-1897 הוא שב לחווה המשפחתית וניהל אותה יחד עם אחיו.
## קריירה
רוס החל את הקריירה הפוליטית שלו במחוז קניון שבאיידהו, שם הוא שימש כנציב המחוז בשנים 1915–1921. לאחר מכן הוא עבר מזרחה למחוז בנוק, ובשנים 1922–1930 כיהן כראש עיריית פוקטלו. ב-1928 הוא ניצח בבחירות המקדימות של המפלגה הדמוקרטית למשרת מושל המדינה. אף על פי שהוא הכפיל את שיעור ההצבעה לדמוקרטים בהשוואה לקודמו אשר וילסון, בזכות סגירתה של המפלגה הפרוגרסיבית, הוא נוצח על ידי המושל הרפובליקני המכהן, הנרי קלרנס בולדרידג'.

ב-1930 זכה רוס שוב במועמדות המפלגה ולאחר מכן ניצח בבחירות הכלליות את הרפובליקני ג'ון מקמרי ונבחר כמושל איידהו ה-15. רעייתו עדנה, הייתה פוליטיקאית מטבעה והייתה עבורו נכס חשוב. לעיתים קרובות היא כונתה "המושלת עדנה" בעוד שהוא כיהן בתפקיד. ב-1932 וב-1934 נבחר רוס לתקופות כהונה שנייה ושלישית, בהתאמה, ובכך היה לראשון מושלי איידהו שנבחר לשלוש תקופות כהונה. במהלך תקופת כהונתו כמושל, היה רוס התומך הראשי של מדיניות הניו דיל של הנשיא פרנקלין דלאנו רוזוולט באיידהו. גם כך, אמונותיו האישיות שיקפו יותר את הפופוליזם האגררי של הדמוקרטים מהדורות הקודמים כמו ויליאם ג'נינגס ברייאן.

ב-1935 הונהג לראשונה באיידהו מס קנייה בתמיכתו של רוס. סיסמה ידועה ששימשה נגדו על ידי מתנגדי המס היה "פני בשביל בני" ("A Penny for Benny."). הונהגו גם חוק לנשיאת רישיון נהיגה וחוק לפיקוח על ידי מפיצים מטעם המדינה על מכירת משקאות חריפים. במקום להתמודד על תקופת כהונה רביעית כמושל, התמודד רוס ב-1936 על מושב בסנאט של ארצות הברית,אך נוצח על ידי זקן חברי הסנאט, הרפובליקני ויליאם בורה. מתנגדיו של רוס גם עשו שימוש בשיר נגדו: "בני קיבל את הפני שלנו, בני קיבל את העז שלנו, נבוא חשבון עם בני, כאשר נגיע להצביע". ( "Benny got our penny/Benny got our goat/We'll get our Benny/When we go to vote"). מס הקנייה בוטל לאחר משאל עם מדינתי שנערך באותה שנה, אך הוחזר ב-1965.

ב-1938 התמודד רוס פעם נוספת בבחירות על משרת המושל. הוא ניצח בבחירות המקדימות את המושל המכהן ברזילה קלארק, אך הפסיד בבחירות הכלליות ליושב ראש הרפובליקנים באיידהו, קלרנס אלפרד בוטולפסן. לאחר ההפסד פרש רוס מהחיים הפוליטיים.

## חיים אישיים
ב-1900 נשא רוס לאישה את עדנה ריוויס, ויחדיו גידלו השניים ארבעה ילדים מאומצים.

צ'ארלס בנג'מין רוס נפטר בבית החולים של בויסי ב-31 במרץ 1946, בגיל 69, לאחר שבשנתו האחרונה התדרדר מצב בריאותו. הוא נטמן בבית הקברות של פארמה.

## קישורים חיצוניים

* צ'ארלס בנג'מין רוס באתר אגודת המושלים הלאומית 
* צ'ארלס בנג'מין רוס באתר The Political Graveyard 
* 

## הערות שוליים

קטגוריה:אמריקאים ילידי איידהו
קטגוריה:מושלי איידהו
קטגוריה:מושלי מדינות ארצות הברית מהמפלגה הדמוקרטית
קטגוריה:ראשי עיריות באיידהו
קטגוריה:אמריקאים שנולדו ב-1876
קטגוריה:אמריקאים שנפטרו ב-1946
הציבור נגד האלימות

200px|ממוזער|שמאל
**הציבור נגד האלימות** (בסלובקית: **Verejnosť proti násiliu VPN** – וריינוסט פרוטי נאסיליו) הייתה תנועה פוליטית אזרחית שפעלה בסלובקיה אחרי פריצת מהפכת הקטיפה ב-1989. היא הוקמה בברטיסלאבה בנובמבר 1989 ונחשבת למקבילה הסלובקית של הפורום האזרחי שפעל בצ'כיה. שתי התנועות ראו את עצמן "נציגות ריבוניות של התנועה האזרחית הצ'כית והסלובקית".
תנועת VPN כללה דיסידנטים סלובקים כמו מילן קניאז'קו, יאן בודאי, פדור גאל, פטר זאיאץ, מרטין בוטורה, יוזף קוצ'ראק, ולדימיר מצ'יאר, שנענו לקריאתו של אלכסנדר דובצ'ק ונועדה לקדם את החלפת השלטון הקומוניסטי הצ'כוסלובקי שקרא לעצמו "סוציאליסטי", בדמוקרטיה ריאלית מסוג מערבי, ודרשה לשם כך קיומן של בחירות חופשיות וחקיקת חוקה חדשה.
התנועה התקיימה עד לסופה של הרפובליקה הסוציאליסטית הצ'כוסלובקית ב-1991.
במפגש בין וצלב האוול לנציג הוועד המתאם של ה־VPN, פטר זאיאץ, האבל מסר לידיו את הקלטת "הפנייה לעם הסלובקי". באותם הימים בברטיסלאבה התקיימו הפגנות המוניות נגד מדיניות שלטון, שבהן השתתפו הרבה סטודנטים. ב־22 בנובמבר 100,000 בני אדם התכנסו בברטיסלאבה ואימצו את "עצומת האזרחים אל ראש ממשלת הרפובליקה הסוציאליסטית הסלובקית". ב-23 בנובמבר נאם דובצ'ק בפני המפגינים.
ב-25 בנובמבר התנועה והוועד המתאם של האוניברסיטאות בסלובקיה אימצו עצומה משותפת שדרשה בחירות חופשיות, הבטחת חופש היוזמה הפרטית, חופש תנועה, חופש התכנסויות והתאגדות וזכויות וחירויות חוקתיות אחרות. וביטול תפקיד המנהיג של המפלגה הקומוניסטית של צ'כוסלובקיה.
ב-26 בנובמבר 1989 התחילו שמונה סיבובי משא ומתן בין הממשלה למנהיגי האופוזיציה – "הפורום האזרחי" ו"הציבור נגד האלימות". בראש משלחת ה VPN עמד יאן צ'ארנוגורסקי. אחרי 9 בדצמבר 1989 השתתפה VPN ב"שולחן העגול" של הכוחות הפוליטיים הראשיים במדינה.
ב־6 בדצמבר הציעה VPN את הצטרפות האופוזיציה לממשלה. מונו שני שרים מטעם VPN – יאן צ'ארנוגורסקי – כסגן ראש הממשלה, שר המשפטים והפנים ומירוסלב קוסי כשר החוץ. בינואר 1990 ראש ממשלת צ'כוסלובקיה, מריאן צ'לפה הצטרף ל-VPN.
בבחירות ב־8–9 ביוני 1990 זכתה תנועת VPN ב-991,285 קולות (19,35%) וב-48 מתוך 150 מושבי האספה הלאומית הסלובקית. תוך זמן קצר היא התפצלה ל"תנועה לסלובקיה הדמוקרטית" בראשות ולדימיר מצ'יאר והאיחוד הדמוקרטי האזרחי קצר הימים. לאחר בחירות בשנת 1992 רק "תנועה לסלובקיה הדמוקרטית" זכתה לייצוג.

## לקריאה נוספת

*Hilde Paal Sigurd, "Slovak Nationalism and the Break-Up of Czechoslovakia." Europe-Asia Studies, Vol. 51, No. 4 (Jun., 1999): 647-66
* William Mahoney, *The History of the Czech Republic and Slovakia*. ABC-CLIO.2011 p. 238–243.


קטגוריה:סלובקיה: מפלגות
קטגוריה:סלובקיה: היסטוריה
קטגוריה:מפלגות שהוקמו ב-1989
ברזילה קלארק

**ברזילה וורת' קלארק** (באנגלית: **Barzilla Worth Clark**; ) היה פוליטיקאי אמריקאי מאיידהו, איש המפלגה הדמוקרטית, שכיהן כמושל איידהו ה-16 בשנים 1937–1939 וכראש עיריית איידהו פולס בשנים 1913–1915 ובשנים 1926–1936.
## ראשית חייו
ברזילה קלארק נולד בהדלי, אינדיאנה כבנם של יוניס (לבית הדלי) וג'וזף אדיסון קלארק. כשהיה בן חמש עברה המשפחה לאיגל רוק (כיום איידהו פולס). הוא למד במכון הפוליטכני ורז שבטרה הוט, אינדיאנה, אך פרש מהלימודים בשל בעיות בריאות.

## קריירה
לאחר שעזב את לימודיו, שב קלארק לאיידהו, והחל לעסוק בחוואות, בכרייה ובגידול בקר. ב-1905 הוא נשא לאישה את אתל סאלום פק, ולשניים נולדו ארבעה ילדים.

באותה שנה היה קלארק למהנדס מוסמך ועבד כמהנדס אזרחי. המאגר שהוא תכנן בנהר בלאקפוט נרכש על ידי הממשלה ותוכניתו לסכור את נהר לוסט מוזגה עם מיזם סכר מקיי. לאחר שתי תקופות כהונה במועצת העיר איידהו פולס, הוא כיהן כראש העיר בשנים 1913–1915 ושוב בשנים 1926–1936. במהלך כהונתו כראש העיר בנתה העיר את תחנת הכוח ההידרואלקטרית הראשונה שלה.

בשנות ההפסקה בין שתי תקופות כהונתו כראש העיר, גילה קלארק עניין בעסקי הכרייה. ב-1936 נבחר קלארק כמושל איידהו ה-16 וכיהן בתפקיד בשנים 1937–1939. בתקופת כהונתו כמושל הוקם באיידהו בית חולים לחולי שחפת, הונהגה מערכת לחנינות, והוקמו קולג'ים מחוזיים לצעירים.

בבחירות המקדימות לתקופת כהונה שנייה ב-1938 נוצח קלארק על ידי קודמו בתפקיד צ'ארלס בנג'מין רוס, ששנתיים קודם לכן התמודד על מושב בסנאט של ארצות הברית, ונוצח על ידי הסנאטור הוותיק ויליאם בורה. רוס נוצח בבחירות הכלליות על ידי הרפובליקני קלרנס אלפרד בוטולפסן. כהונתו של קלארק כמושל הסתיימה בינואר 1939 והוא שב לאיידהו פולס ולעסקיו הפרטיים. ב-1940 הוא בחר שלא להתמודד שוב על משרת המושל, ובאותה שנה נבחר לתפקיד אחיו הצעיר צ'ייס קלארק. חתנו של צ'ייס היה פרנק צ'רץ', שכיהן בסנאט של ארצות הברית בשנים 1957–1981 והיה מועמד בבחירות לנשיאות של 1976. ב-1942 ניצח בוטולפסן את צ'ייס קלארק ונבחר לכהונה שנייה לא רצופה כמושל.
## מותו
ברזילה קלארק נפטר מסיבוכים של סרטן הריאה ב-21 בספטמבר 1943, בגיל 62, באיידהו פולס. הוא נטמן בבית הקברות רוז היל שבעיר.

## קישורים חיצוניים
* ברזילה קלארק בספריית אוניברסיטת איידהו 
* ברזילה קלארק באתר The Political Graveyard 
* 

## הערות שוליים

קטגוריה:אמריקאים ילידי אינדיאנה
קטגוריה:מושלי איידהו
קטגוריה:מושלי מדינות ארצות הברית מהמפלגה הדמוקרטית
קטגוריה:ראשי עיריות באיידהו
קטגוריה:מהנדסים אמריקאים
קטגוריה:אמריקאים שנפטרו מסרטן הריאה
קטגוריה:אמריקאים שנולדו ב-1880
קטגוריה:אמריקאים שנפטרו ב-1943
לא להיות לבד (שיר)

"**לא להיות לבד**" הוא סינגל של הזמר-יוצר הישראלי מרגי שיצא כשיר הנושא של המיני-אלבום השני שלו, לא להיות לבד. הסינגל יצא לאור ב-21 באוקטובר 2021. השיר נכתב על ידי מרגי עצמו, ביחד עם ירדן פלג שגם הפיק את השיר, ורון ביטון.

נכון לנובמבר 2025, לשיר יש למעלה מ-2.5 מיליון צפיות ביוטיוב.

## לחן וכתיבה
לפי ''Time Out'' תל אביב: "ההשראה מהקלאסיקה האייטיזית מורגשת. אחרי הפתיחה הנוסטלגית עם התופים המהירים וסולו הסינתיסייזר, נכנסת השירה המלווה במעט אוטוטיון ומזכירה לנו שאנחנו לגמרי בשנת 2021. השיר מדבר על תחושה עמוקה של בדידות דווקא בכך שמתעסק ברגע נקודתי של יחד ומעריך כל שנייה של חוסר בדידות".

## מיקומי שיא

## קישורים חיצוניים

## הערות שוליים

קטגוריה:שירי מרגי
קטגוריה:שירים בעברית
קטגוריה:שירים שנכתבו על ידי ג'ורדי
קטגוריה:שירים שנכתבו על ידי רון ביטון
קטגוריה:שירים שהופקו על ידי ג'ורדי
קטגוריה:שירים על בדידות
קטגוריה:שירי סינת'-פופ
נמל התעופה הבין-לאומי מנאוס אדוארדו גומס

**נמל התעופה הבין-לאומי מנאוס אדוארדו גומס** הוא נמל תעופה המשרת את העיר מנאוס, בירת מדינת אמזונאס שבברזיל. בשנת 2021 עברו בו 1,725,236 נוסעים במסגרת 39,367 תנועות מטוסים.

הנמל נקרא על שמו של איש חיל האוויר הברזילאי והפוליטיקאי אדוארדו גומס.

## נמל התעופה
בניית נמל התעופה החלה בשנת 1972 באתר הנמצא 14 קילומטר מצפון מערב למרכזה של מנאוס. הוא החל לפעול ב-31 במרץ 1976. הוא הוקם על מנת להחליף את נמל התעופה הקודם של מנאוס, פונטה פלאדה , שנוסד ב-1954 ולאחר הפעלת נמל אדוארדו גומס הועבר כולו לשימוש חיל האוויר של ברזיל.

נמל התעופה החדש היה בשעתו המודרני ביותר בברזיל והראשון בה שכלל גשרי עלייה למטוס. בנמל התעופה הוקם טרמינל אחד, המשמש את כל טיסות הפנים והטיסות הבינלאומיות הפועלות בו. ב-1985 נחנך טרמינל 2, המשמש טיסות תעופה כללית.

בנמל התעופה יש גם פעילות הטסת מטענים נרחבת, ופועלים בו שלושה טרמינלים למטען, בשטח כולל של 49,000 מטר רבוע. הם הוקמו ב-1976, 1980 ו-2004.

בנמל פועל מסלול טיסה אחד באורך של 2,700 מטר.

הנמל שודרג לקראת משחקי מונדיאל 2014 בברזיל, שבהם אירחה מנאוס חלק מהמשחקים.

ב-14 במאי 2004 התרסק לא הרחק מהנמל מטוס נוסעים של החברה הברזילאית האזורית Rico Linhas Aéreas  שהיה בדרכו אליו. כל 33 יושבי המטוס נספו.

## פעילות
נמל התעופה משרת שבע חברות תעופה, רובן ברזילאיות, לרבות החברה הגדולה בברזיל, LATAM, וכן החברה הפנמית קופה איירליינס. הן מפעילות קווי תעופה בינו לבין עשרות יעדי פנים בברזיל, לרבות הערים ריו דה ז'ניירו, סאו פאולו, ברזיליה וכן לפנמה סיטי.

בפעילות הטסת המטענים בנמל מעורבות שש חברות תעופה למטען. הן מקיימות טיסות ליעדים בברזיל, וכן לפרגוואי, קולומביה, ונצואלה, אקוודור, פרו, ארגנטינה, קוסטה ריקה, פנמה, מקסיקו, ארצות הברית ולוקסמבורג.

בשנת 2000 עברו בנמל מעט יותר ממיליון נוסעים. לאחר מכן עלה מספרם בהתמדה ובשנת 2014, שבה נערכו בברזיל משחקי גביע העולם בכדורגל, הגיע לשיא של כל הזמנים - 3,419,893. לאחר מכן חלה ירידה במספר הנוסעים עד לכמחצית מהשיא, גם עקב מגפת הקורונה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברזיל: שדות תעופה
אוארדו גומס
קטגוריה:מנאוס
קארו רומא

**קארו רומא** () היה שם העט של **קארי נורת'י** (; 1866–1937), מלחינה, פזמונאית וזמרת אמריקאית.

## ביוגרפיה
נורת'י נולדה בקליפורניה בתקופת הבהלה לזהב, והחלה להופיע בפני קהל בגיל שלוש. היא למדה בבוסטון ב, ולאחר מכן התלוותה להופעותיה של להקת אופרה צרפתית, שבסיסה בקנדה, כמנצחת. הפכה אט אט לסולנית להקת האופרה של הנרי וילסון סבאג', והופיעה ברחבי ארצות הברית ואירופה, ואף מול בני המלוכה. נורת'י כתבה מספר שירים ומחרוזות. בתקופה בה עסקה בתחום הכתיבה והיצירה, שנחשב לעיסוק "גברי", נאלצה להשתמש בשם עט שיסתיר את מינה. היא בחרה את השם "קארו רומא", ואיתו פרסמה את כל יצירותיה המוזיקליות. בשנת 1932, בגיל 66, ביצעה תשעה עשר משיריה בהופעה מיוחדת בלוס אנג'לס. היא נפטרו בשנת 1937 בגיל 71.

## עבודותיה
**Can't Yo' Heah Me Callin' Caroline* (1914)
**The Wandering One*, מחרוזת, מילים: קלמנט סקוט
**Faded Rose*
**The Angelus*
**Thinking of Thee*
**Resignation*
**In The Garden Of My Heart*
**Love Me Today*
**Tomorrow May Never Come*

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:מלחינות אמריקאיות
קטגוריה:מנצחות אמריקאיות
קטגוריה:פזמונאיות אמריקאיות
קטגוריה:זמרות אופרה אמריקאיות
קטגוריה:אמריקאיות שנולדו ב-1866
קטגוריה:אמריקאים שנולדו ב-1866
קטגוריה:אמריקאיות שנפטרו ב-1937
קטגוריה:אמריקאים שנפטרו ב-1937
גלריה כברי

ממוזער
**גלריה כברי** היא גלריה שיתופית יהודית-ערבית בגליל הפועלת בקיבוץ כברי. הגלריה מציגה אמנות פלסטית ישראלית ובינלאומית ופועלת לקירוב בין יהודים וערבים, חינוך לאמנות ועידוד האמנות בפריפריה. הגלריה נמצאת במתחם "המנהרה", בלב היישוב מתחת חדר האוכל.

## גלריה כברי ההיסטורית
הגלריה הוקמה ב-1977 ביוזמת האמן וחבר הקיבוץ יחיאל שמי, שיחד עם חברים נוספים, בהם רעיה ליבנה וקטה בר, הובילו את פעילותה בשנים הראשונות כגלריה פריפריאלית לאמנות עכשווית.

מטרות הגלריה היו, בין היתר, לעקוב אחר ההתרחשויות בשדה האמנות הישראלית, למשוך קהל של שוחרי אמנות מכל חלקי הארץ, להתחבר להלכי הרוח המקומיים מבית ולא לוותר על חשיבה עצמאית גם כשהיא מעוררת לא פעם מחלוקת.

במהלך השנים הציגו בה אמנים ותיקים וצעירים, בהם יאיר גרבוז, טלי נבון, נלי אגסי, הילה בן ארי, רות שלוס ומיכה בר-עם' ציבי גבע, פריד אבו שקרה, משה קופפרמן, יצחק דה לנגה, פיליפ רנצר, יאן ראוכוורגר, מנשה קדישמן, אברהם אילת ואסד עזי.

בנוסף נערכו ימי עיון, רבי-שיח ומפגשי אמן. נוצרה הכרות מעמיקה עם אמנות ואמנים פלסטינים ישראלים, שהוזמנו להציג בגלריה. הגלריה יצרה שיתופי פעולה עם אמנים שהוזמנו לתקופה ממושכת בקיבוץ וכן עם אוצרים לעשייה משותפת.

הגלריה ההיסטורית נסגרה בשנת 2011, בשל חובות כספיים כבדים, כיוון שלא קיבלה במשך כשנה וחצי את כספי התמיכה של משרד התרבות, לאחר שהתברר העברת הכספים מתבצעת באמצעות מתנ"ס המועצה האזורית, בניגוד לכללי המינהל התקין.

עם סגירת הגלריה אמר יאיר גרבוז: "זה מפעל תרבות מהמעלה הראשונה וכשכל הזמן מדברים על לעודד את הפריפריה, פה רואים שהפריפריה עודדה את עצמה עוד הרבה לפני".

## גלריה כברי כגלריה שיתופית
בפברואר 2012 שינתה הגלריה את פניה והפכה לגלריה שיתופית, יהודית-ערבית של קבוצת אמנים מהגליל. בסיסה של גלריה אינו כלכלי בהכרח אלא אידאולוגי, במטרה לקדם אמנות בפריפריה, לבטא את אופיו המיוחד של הגליל ולשתף בין אמנות ערבית ויהודית.

את הגלריה מפעילים יחד קבוצת אמנים יהודים, ערבים, דרוזים ונוצרים: מיקי צדיק (כפר ורדים), דרורה דקל (כברי), יעל כנעני (בתו של האמן יחיאל שמי מכברי), אמירה קאסים זיאן (ירכא), סאהר מיעארי (מכר), נעם ונטורה (כברי), שלומי חגי (מורן), ג'וזיאן ונונו (חיפה), עדי בן חורין (ברעם), דובי הראל (חיפה), זיו שר (משגב), פאיזה חדאד (מזרעה), דועא בסיס (דאלית אל-כרמל), גבריאלה וולניץ (חניתה), ואשרף פואח'רי (חיפה).

הגלריה יוזמת פעילות אמנותית מעבר לחלל הגלריה, מעורבות בקהילה, שיתופי פעולה עם גלריות שיתופיות אחרות בארץ.

הגלריה מקיימת תערוכות אליהם מוזמנים אמנים מישראל ומחוצה לה, בהם אמירה קאסם זיאן, קובי סיבוני, ינאי קלנר, דני מיכאל רוזנברג, גבי קריכלי, בתיה מרגלית, אלון גיל, רמי אמירה, טובה לוטן, אורית טוכמן, אריה ברקוביץ, מייסא דאהר, אבי איפרגן, יחיאל שמי, יעקב דורצ'ין, אלינה רום כהן, נעם ונטורה, בועז לניר, אלי שמיר, נורית גור לביא.

הגלריה פועלת בתמיכת מינהל התרבות במשרד התרבות והספורט, ובתמיכת קיבוץ כברי.

## מנהלי הגלריה
* רעיה ליבנה (1980-1977)
* יעל אלבויים (1984-1981)
* עפרה ובינג'י רעיף (1981–1993) - מנהלת את מרכז גוטסמן לתחריט
* דרורה דקל (1993–2018)
* אבשלום סולימאן (2021-2018)
* תמר הורביץ ליבנה (2021-)

## קישורים חיצוניים

* 

## הערות שוליים

קטגוריה:גלריות שיתופיות
עבדאללה שהיד

**עבדאללה שהיד** (בדיבהי: **ޢަބްދުﷲ ޝާހިދު**; נולד ב-26 במאי 1962) הוא פוליטיקאי מלדיבי שכיהן כנשיא העצרת הכללית של האומות המאוחדות מ-ספטמבר 2021 ועד ספטמבר 2022. שהיד הוא הפוליטיקאי המלדיבי הראשון שנבחר לנשיאות העצרת הכללית של האומות המאוחדות. בנוסף מכהן כשר החוץ של האיים המלדיביים מאז 2018, וכיהן בשנים 2008–2014 כיו"ר המג'לס העממי (הרשות המחוקקת של האיים המלדיביים).

ב-7 ביוני 2021, נבחר שהיד לנשיא ה-76 של העצרת האומות המאוחדות ברוב מוחץ, עם 143 בעד, 48 נגד וללא נמנעים. הוא נכנס לתפקידו ב-14 בספטמבר באותה שנה. שנה לאחר מכן, ב-13 בספטמבר 2022 סיים את תפקידו.

## קישורים חיצוניים

## הערות שוליים

קטגוריה:פוליטיקאים מלדיביים
קטגוריה:נשיאי העצרת הכללית של האומות המאוחדות
קטגוריה:בוגרי אוניברסיטת טאפטס
קטגוריה:ילידי 1962
מה נשאר

"**מה נשאר**" הוא סינגל שהוקלט על ידי הזמר הישראלי משה פרץ. הוא יצא לאור ב-3 בפברואר 2022, על ידי חברת התקליטים z.i הפקות, כסינגל שלא מתוך אלבום אולפן. הוא נכתב על ידי פרץ וניר פרץ, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-244 אלף השמעות.

השיר הגיע למקום השלישי במצעד הסינגלים הישראלי של המדיה פורסט.

## וידאו קליפ
הווידאו קליפ הרשמי של השיר פורסם ב-3 בפברואר 2022, ביום צאת השיר. נכון ליוני 2022 עומד מונה הצפיות של הקליפ על למעלה מ-1.3 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי משה פרץ
קטגוריה:שירים בעברית
קטגוריה:שירים שנכתבו על ידי משה פרץ
ביג ת'יף

**ביג ת'יף** (באנגלית: **Big Thief**; בתרגום חופשי לעברית: **גנב גדול**) היא להקת אינדי ופולק רוק אמריקאית. חבריה הם אדריאן לנקר (גיטרה, שירה), באק מיק (גיטרה, קולות רקע), וג'יימס קריבצ'ניה (תופים).

## היסטוריה
הלהקה הוקמה בשנת 2015. כל חברי ההרכב למדו בברקלי קולג'.

אלבום הבכורה של הלהקה, *Masterpiece*, יצא ב-סאדל קריק ב-2016.

אלבום האולפן השני שלהם, *Capacity*, יצא ב-2017.

בשנת 2019 חתמה הלהקה ב-4AD והוציאה שני אלבומי אולפן: *UFOF* במאי 2019 ו-*Two Hands* באוקטובר 2019. שני האלבומים זכו לשבחי המבקרים; *UFOF* היה מועמד לאלבום המוזיקה האלטרנטיבית הטוב ביותר בטקס פרסי הגראמי ה-62, והשיר "Not", היה מועמד לשיר הרוק הטוב ביותר ולביצוע הרוק הטוב ביותר בטקס פרסי הגראמי השנתי ה-63.

אלבום האולפן החמישי של הלהקה, *Dragon New Warm Mountain I Believe in You* יצא בפברואר 2022.

ביוני 2022 ביטלה הלהקה הופעה בישראל בעקבות לחץ מתנועת ה-BDS.

בשנת 2024 סירבה הלהקה שוב להופיע בישראל וכתוצאה מכך עזב אולארצ'יק את הלהקה.

## חברי להקה
[ממוזער|אדריאן לנקר, סולנית הלהקה, בהופעה בשנת [2018.]]
[ממוזער|מימין: הבסיסט [מקס אולארצ'יק, משמאל: המתופף ג'יימס קריבצ'ניה.]]
ממוזער|גיטריסט הלהקה באק מיק.
**חברים נוכחיים**
* אדריאן לנקר - שירה, גיטרה (2015-הווה)
* באק מיק - גיטרה, קולות רקע (2015-הווה)
* ג'יימס קריבצ'ניה - תופים (2016-הווה)

**חברים לשעבר**
* ג'ייסון בורגר - תופים (2015-2016)
* מקס אולארצ'יק - גיטרה בס (2015-2024)

## דיסקוגרפיה

## קישורים חיצוניים

* 

## הערות שוליים

קטגוריה:להקות רוק אמריקאיות
קטגוריה:להקות אינדי אמריקאיות
קטגוריה:להקות שהוקמו בשנת 2015
תעלת למייר

**תעלת למייר** (באנגלית: **Lemaire Channel**) היא מצר ים בין חצי האי קייב שבאזור ארץ גרהאם של חצי האי האנטארקטי, לבין האי בות', שבאנטארקטיקה.

לגדות מצר הים מצוקים גבוהים ותלולים, ובמצר הים גושי קרח צפים רבים. יופיו של המצר הופך אותו לאחד היעדים התיירותיים המובילים באנטארקטיקה - ובשל כך כינוייו של המצר "בקע קודאק" (Kodak Gap).

אורכו של מצר הים 11 קילומטרים, ורוחבו בנקודה הצרה ביותר 1,600 מטרים בלבד.

מעבר נמרוד מתחבר אל קצהו הצפוני של תעלת למייר.

## היסטוריה
### גילוי המצר

המצר התגלה לראשונה על ידי משלחת החקר הגרמנית שנערכה בעונת המחקר (הקיץ האנטארקטי) שבשנים 1873–1874. המשלחת לא חצתה את המצר.

המצר נחצה לראשונה בדצמבר 1898, אז עברה דרכו הספינה "בלגיקה", ספינת המחקר של משלחת אנטארקטיקה בלגית.

### מקור השם

מפקד המשלחת הבלגית, אדריאן דה ז'רלאש, נתן למצר הים את שמו.

ז'רלאש קרא למצר עם שם שארל למייר, חוקר בלגי אשר חקר את אזור קונגו.

## תיירות

בשל יופיו, מצר הים הפך להיות חלק סטנסרטי בכל מסלול הפלגה של אונייות תיירות באזור אנטארקטי.

מימי המצר שקטים - דבר נדיר ביום הדרומי, וכן המעבר בקרבת האי פטרמן (בו נוהגים התיירים לבקר)


File:Lemaire Channel entry.jpg|הכניסה הצפונית אל תעלת למייר
Image:Lemaire Channel Antarctica.jpg|קרחונים ומצורים משתקפים בכניסה הדרומית למצר.
File:Cruise ship in Lemaire Channel.jpg|ספינת תיירות רוסית חוצה את תעלת למייר
File:Unas_tits_2014.jpg|פסגות אונה
File:Icebergs_in_the_Lemaire_Channel,_Antarctica.jpg|קרחונים בתעלת לומייר


## קישורים חיצוניים

למייר
למייר
למייר
לסליה ניומן

**לסליה ניומן** (באנגלית: **Lesléa Newman**; נולדה ב-5 בנובמבר 1955) היא סופרת יהודייה-אמריקאית. היא קיבלה מספר פרסים ספרותיים על היצירות שכתבה.

## ביוגרפיה
לסליה ניומן נולדה בברוקלין ניו יורק למשפחה יהודית. בלידה היא קיבלה שם "לסלי", כאשר היא החלה את הקריירה הספרותית היא שנתה את שמה ל"לסליה" כהלחם של שמה ושם יהודי "לאה". עוד בילדותה היא התחילה לכתוב שירה והשתתפה בתחרויות לצעירים.

במהלך הקריירה הספרותית ניומן כתבה מעל ל-75 ספרים. הנושאים העיקריים של ספריה הם יהדות, דימוי גוף, הפרעת אכילה, הורות להט"בית ונושאים כללים הקשורים למגדר.

בשנת 1997 ספרה Belinda's Bouquet נאסר להפצה בקנדה לצד ספרים נוספים לרבות One Dad, Two Dads, Brown Dad, Blue Dads. בעקבות החלטת בית משפט העליון של קנדה בשנת 2002 האיסור בוטל.

בשנת 1989 פורסם ספר Heather Has Two Mommies. הספר זכה למהדורה נוספת בשנת 2015. הוא היה שנוי במחלוקת וצוין על ידי איגוד הספריות האמריקאי כספר שקיבל מספר רב של איסורים בספריות. למרות זאת הספר היה מועמד לקבלת "פרס למבדה" בשנת 2016.

בשנת 1995 ניומן קיבלה "פרס סטונוול". בסך הכול היא קיבלה פרס זה פעמיים. בשנת 2010 שני ספרים של ניומן היו מועמדים לקבלת "פרס סטונוול", אך בסופו של דבר זכה ספר "The Vast Fields of Ordinary" של ניק בורד.

ספרים של ניומן היו מועמדים לקבלת "פרס למבדה" 9 פעמים וזכו מספר פעמים.

בשנת 2019 ספרה Gittel's Journey: An Ellis Island Story זכה בפרס הלאומי לספרים יהודיים.

## קישורים חיצוניים

* 

* ראיון עם לסליה ניומן

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:סופרות יהודיות אמריקאיות
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:יהודים אמריקאים
קטגוריה:להט"בים יהודים אמריקאים
קטגוריה:בוגרות אוניברסיטת ורמונט
קטגוריה:בוגרי אוניברסיטת ורמונט
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
פרדיננד פלדמן

**פרדיננד פלדמן** (בפולנית: **Ferdynand Feldman**; 1862 – 3 ביוני 1919) היה מגדולי שחקני התיאטרון הפולני במאה ה-19 ותחילת המאה ה-20.

## ביוגרפיה
לא הרבה ידוע על ילדותו של פלדמן. הוא נולד בשנת 1862 והיה יהודי במוצאו. בראשית הקריירה למד פלדמן באקדמיה לאמנויות היפות בקרקוב, ובהמשך בבית הספר לדרמה דרינגה בוורשה. כבר בגיל 19, החל משנת 1881, החל להופיע בתיאטרון קרקוב.  בשל יכולתו להצחיק הוא הצליח תחילה בקומדיות, פארסות ואופרטות.

פלדמן שיחק בתיאטראות גן, בוורשה, קרקוב, פוזנן, לובלין, צ'נסטוחובה ולודז'. בשנת 1890 התקבל להרכב התיאטרון הגדול בלבוב  שם הופיע במשך עשרים וחמש שנים. בשנותיו האחרונות, בשנים 1916–1919 שיחק בתיאטרון יוליוש סלובקי בקרקוב.

במלחמת פולין-אוקראינה הוא השתתף בקרב למברג (1918)  בלבוב, שהייתה אז חלק מפולין, כשהוא משתתף בצד הפולני ולא האוקראיני.

את תשומת הלב של המבקרים משכו עבודותיו על היצירות של אלכסנדר פרדרו . בין השאר, פלדמן גילם לעיתים קרובות את דמותו של נפוליאון בונפרטה, תדיאוש פאוליקובסקי ועוד. ליהוקו לתפקידים דרמטיים בקריירה אפשר לפלדמן לפתח את כישרונו, והוא זכה לביקורות אוהדות. כשחקן הוא התאפיין ביכולת היגוי (דיקציה) מגוונת ומרשימה, תוך שימוש במחוות והבעות פנים. הוא יצר הבחנה משמעותית בין הדמויות שגילם, ובנה דמות באמצעות פרטים קטנים ואביזרים.

## חיים אישיים
פרדיננד פלדמן היה יהודי פולני, וכפי הנראה נחשף כבר בביתו לתנועת ההשכלה היהודית. בגיל 19 בערך הכיר את אשתו קתרינה סוויצה, שהייתה לימים זמרת האופרה והשחקנית קתרינה פלדמן, ונישא לה בכנסיית סנט ניקולס בלבוב (שהייתה אז בשטח פולין)
. הוא לא היה אדם דתי, אך לפני חתונתו נטבל לנצרות והמיר את דתו לקתוליות, על מנת שיוכלו להינשא בכנסייה. בתם המשותפת היא השחקנית קריסטינה פלדמן . הוא קבור בבית הקברות ליצ'קוב (לבוב) .

## קישורים חיצוניים

* http://www.e-teatr.pl/pl/osoby/39476.html

## הערות שוליים

קטגוריה:יהודים מומרים פולנים
קטגוריה:יהודים שהתנצרו
קטגוריה:שחקנים פולנים
קטגוריה:בוגרי האקדמיה לאמנויות היפות בקרקוב
קטגוריה:פולנים שנולדו ב-1862
קטגוריה:פולנים שנפטרו ב-1919